<classify> Kwa mujibu wa Msemaji wa Simba, Haji Manara, timu hiyo itaondoka alfajiri kwa basi lao kwenda mkoani humo ikiwa na wachezaji 24 tayari kwa pambano hilo la Jumamosi kwenye Uwanja wa Kambarage mjini humo.Kagera Sugar inatumia Uwanja wa Kambarage kama uwanja wake wa nyumbani baada ya ule wa Kaitaba mjini Bukoba kufungwa kwa zaidi ya miezi mitatu sasa ukifanyiwa ukarabati.Timu itaondoka kesho leo alfajiri kwa usafiri wa basi kwenda moja kwa moja Shinyanga tayari kwa pambano hilo la Kagera Sugar. Kwa sasa timu iko kambini Changanyikeni, na kwa mujibu wa kocha, wachezaji wote wako katika hali nzuri, alisema Manara.Alisema kocha wa timu hiyo, Goran Kopunovic atazungumza na vyombo vya habari Ijumaa siku moja kabla ya mechi, kueleza masuala mbalimbali ya ufundi kama ilivyo kawaida kwa timu hiyo hivi sasa.Katika utaratibu niliouanzisha, kocha huzungumza na vyombo vya habari siku moja kabla ya mechi, hivyo Ijumaa kocha mkuu atazungumza kule mjini Shinyanga kuelezea masuala yote ya kiufundi. Lakini pia kwa kuwa mwisho wa mwezi umefika, pia atazungumzia masuala mengine kama ulivyo utaratibu wetu, aliongeza msemaji huyo.Katika mechi ya kwanza kwenye Uwanja wa Taifa, Dar es Salaam, Simba ilifungwa bao 1-0.Ligi Kuu ya Tanzania Bara ilisimama mwishoni mwa wiki kupisha mechi za kimataifa za kalenda ya Fifa ambapo Tanzania Taifa Stars ilicheza na Malawi The Flames jijini Mwanza na kwenda sare ya bao 1-1.Katika hatua nyingine, Simba leo inatarajia kuingia mkataba na Kampuni ya EAG Group kwa ajili ya kusimamia masuala yake yote ya masoko na chapa za klabu hiyo.  <topic>: michezo 